OPĆINA POLAČA POKRENULA JE JAVNO SAVJETOVANJE O ODLUCI O KOMUNALNOJ NAKNADI I ODLUCI O VISINI OBRAČUNSKE JEDINICE – BODA (B) ZA IZRAČUN KOMUNALNE NAKNADE


Općina Polača započela je postupak savjetovanja sa javnošću o Nacrtu Odluke o komunalnoj i naknadi i Nacrtu Odluke o visini obračunske jedinice – boda (B) za izračun komunalne naknade.
Trenutačno je na snazi Odluka o visini obračunske jedinice – boda (B) za izračun komunalne naknade kojom je propisano da vrijednost boda na području Općine Polača, za obračun komunalne naknade godišnje iznosi 0,30 kuna/0,04 eura po četvornom metru. Ta vrijednost boda je nepromijenjena od 2018. godine. 
Zbog porasta cijena radova i troškova održavanja komunalne infrastrukture (cijena energenata, materijala, opreme i dr.) u prošloj i ovoj godini došlo je do porasta cijena komunalne naknade u velikom broju gradova i općina u Republici Hrvatskoj. 
Prihodi od komunalne naknade namjenska su sredstva koja se troše isključivo za poslove na održavanju i čišćenju javnih površina, nerazvrstanih cesta, komunalne opreme, sustava javne rasvjete i pokriće troškova električne energije te održavanju groblja. 
U programu održavanja komunalne infrastrukture na području Općine Polača u idućem razdoblju planirano je daljnje uređenje nogostupa, javnih površina, održavanje groblja te održavanje javne rasvjete.
Rok za očitovanje zainteresirane javnosti po oba prijedloga je do 15. studenog 2026. godine,  amišljenja, primjedbe i prijedlozi mogu se dostaviti putem Obrasca sudjelovanja javnosti ili direktno na adresu e-pošte: opcinapolaca.procelnik@gmail.com

Nacrti odluka i obrasci za sudjelovanje u savjetovanjima dostupni su na poveznicama u nastavku. 

